มีตุ่มขึ้นที่อวัยวะเพศ เหมือนตุ่มสิวที่อักเสบคะ อยากรุ้ว่าทันคือตุ่มอะไรคะ
สวัสดีค่ะ ตุ่มที่บริเวณอวัยวะเพศหญิงคล้ายสิวอักเสบนั้นอาจจะเกิดจาก ตุ่มจากการติดโรคติดต่อทางเพศสัมพันธ์เช่นหนองใน แผลริมอ่อน แผลซิฟิลิซ เริมหรือหูดที่อวัยวะเพศ หรือสาเหตุอื่นๆเช่น รูขุมขนอักเสบหากมีการติดเชื้ออาจเห็นเป็นตุ่มฝีหนอง ซึ่งทำให้เจ็บปวดได้ หรือเกิดจาก ต่อมที่สร้างน้ำหล่อลื่นที่ชื่อว่าบาร์โธลินมีการอักเสบหรือติดเชื้อขึ้นมา เป็นต้นดังนั้นเบื้องต้น งดการมีเพศสัมพันธ์ไปก่อน ใส่เสื้อผ้าที่ระบายอากาศได้ดี ไม่กดทับแน่นๆ ไม่อับชื้น ล้างด้วยน้ำเปล่าสะอาดภายนอกได้ ยังไม่เอายาอะไรมาทาเองและหากตุ่มใหญ่ขึ้นเร็ว เจ็บปวดมาก มีเลือดหรือหนองไหลจากตุ่ม หรือมีปัสสาวะแสบขัด มีไข้ร่วมด้วย ให้ไปพบแพทย์เพื่อตรวจเพิ่มเติมให้ได้การวินิจฉัยที่แน่ชัดและรับยาฆ่าเชื้อที่ตรงกับโรคต่อไป